Donau
        
         (tysk lasteskip)
Store norske leksikon,Teknologi og industri,Transport,Sjøfart og skipsindustri,Skip og skipstyper,Dampskip
D/S Donau var et tysk lasteskip ferdigstilt i 1929 for Norddeutscher Lloyd. Det hadde en bruttovekt på 9025 tonn.
Under andre verdenskrig ble Donau rekvirert blant annet til transport av tyske tropper og materiell til og fra Norge. Den 26. november 1942 fraktet skipet 529 norske jøder til Tyskland i forbindelse med Holocaust. Av disse kom bare ni tilbake.Donau ble også brukt i forbindelse med studentdeportasjonen i 1943 og i 1944.Donau ble senket 16. januar 1945 utenfor Drøbak etter at Max Manus og Roy Nielsen hadde anbrakt ti tidsinnstilte sprengladninger (limpets) under skipets vannlinje mens det lå til havn i Oslo. Skipet ble satt på land og ble stående med baugen i været og mer enn halve skroget under vann inntil det i 1952 ble hevet og hugget opp. Les mer i Store norske leksikon Holocaust i Norge Norge under andre verdenskrig Studentdeportasjonen i 1943 skip andre verdenskrig